Return Of Jesus – Imam Islahi’s View
امام امین احسن اصلاحی نزول مسیح کے قائل نہیں تھے! اور غالباً وفاتِ مسیح کے بھی قائل تھے! اپنا موقف انھوں نے تدبر حدیث -شرح صحیح بخاری کی جلد 2 صفحہ 509 پر کچھ اس طرح لکھا ہے؛ “ آخر میں علی سبیل التنزل یہ کہتا ہوں کہ یہ بات کہ حضرت مسیح علیہ السلام آئیں گے، عقیدہ کا حصہ نہیں بن سکتی۔ عقاید کا کوئی تعلق اخبار احاد سے نہیں ہے اور اخبارا احاد بھی وہ جس کے راوی ابن شباب ہوں ۔ عقیدہ کے لیے لازم ہے کہ وہ قرآن مجید سے ثابت ہو۔ اگر کوئی مانتا چا ہے تو مانے ، میرا اس پر عقیدہ نہیں ہے۔ سورہ نساء کی آیت و ما قتلوه و ما صلبوه و لكن شبه لهم کی تفسیر کرتے ہوئے جو توجیہ میں نے کر دی ہے اس پر میں مطمئن ہوں۔ حضرت مسیح علیہ السلام کو سولی دی گئی ، نہ قتل کیا گیا بلکہ اللہ تعالی نے ان کو باعزت طریقہ سے اٹھا لیا۔ جس طریقہ سے محمد رسول اللہ ﷺ کو اٹھا لیا ۔ سید نا ابو بکر اور سیدنا عمر کو اٹھا لیا اور اپنے تمام با عزت بند وں کو اٹھا لیتا ہے۔ خود حضرت مسیح فرماتے ہیں کہ والسلام علی یوم ولدت و يوم اموت و يوم ابعث حیا ( مریم (۳۳) سلامتی ہے مجھ پر اس دن جس دن میں پیدا ہوا ، جس دن مروں گا اور جس دن زندہ کر کے اٹھایا جاؤں گا۔ قرآن میں کہیں نہیں ہے کہ مسیح دوبارہ آئیں گے۔ اتنابڑا اعقیدہ قرآن میں ہونا چاہیے تھا۔ اخبارا حاد پر ہم کوئی عقیدہ نہیں قائم کر سکتے ۔ اب پھر بھی اگر لوگ یہ کہتے ہیں کہ حضرت مسیح آنے والے ہیں تو آئیں۔ یہ ہمارے لیے انتہائی خوشی اور سعادت کی بات ہوگی کہ اللہ تعالی کے ایک جلیل القدر رسول ہم میں آئیں۔ لیکن کہنے والوں کی یہ بات میری سمجھ میں نہیں آتی۔”